open-index/open-wikipedia-markdown huggingface dataset:
Ochteridae

* *[[Megochterus]]*
* *[[Ocyoctherus]]*
* *[[Ochterus]]*

**Ochteridae** er en gruppe av insekter som tilhører tegene, en gruppe av nebbmunner. 
Gruppen omfatter ca. 60 kjente arter fordelt på tre slekter, av disse forekommer én art i Europa.

## Utseende
Små, bredt ovale teger, moderat flattrykte, vanligvis mørke med lysere tegninger, oversiden fløyelsaktig. Hodet er kort og bredt med nokså store, nyreformede fasettøyne. De har to punktøyne (ocelli). Sugesnabelen er fire-leddet, tynn og når vanligvis bakenfor bakhoftene. Ulikt de aller fleste andre Nepomorpha har de små og tynne, men tydelige, trådformede antenner som består av fire ledd. Pronotum er mye bredere enn langt. Scutellum er nokså stort og trekantet. Beina er slanke.

## Levevis
Ochteridae lever i strandsonen ved ferskvann, helst på sandete eller mudrete bredder. I motsetning til de aller fleste andre vannteger (Nepomorpha) lever de ikke i vannet. De er rovdyr som angriper fluelarver, spretthaler, bladlus og andre tynnhudete byttedyr.

## En gammel gruppe
Den fossile arten *Pristinochterus zhangi* ble beskrevet fra overgangen mellom jura og kritt, det vil si for rundt 145 millioner år siden. Om denne er korrekt plassert til familie, viser den at gruppen er meget gammel.

## Systematisk inndeling / europeiske arter
Ochteridae er systematisk plassert i gruppen Nepomorpha, sammen med: vannskorpioner, kjempevannteger, paddeteger, Aphelocheiridae, buksvømmere, vannrøvere, Potamocoridae, Pleidae, ryggsvømmere og Helotrephidae.

Et latinsk familienavn ender med *...idae*, og et navn på en overfamilie på  *...oidea*.

* Nebbmunner (Hemiptera)
** delgruppe teger (Heteroptera) 
*** gruppe vannteger
**** overfamilien Ochteroidea
***** familien **Ochteridae**
****** slekten *[[Megochterus]]* Jaczewski, 1934 – to arter, Australia
****** slekten *[[Ochterus]]* Latreille, 1807 – alle verdensdeler. I Europa:
******* *[[Ochterus marginatus]]* (Latreille, 1804) – Sør-Europa
****** slekten *[[Ocyochterus]]* Drake & Gómez-Menor – Sør-Amerika
****** *[[Pristinochterus zhangi]]* Yao, Cai & Ren, 2007 – fra overgangen mellom jura- og kritt-tiden.

## Kilder
* Coulianos, C.-C. 1998. *Annotated Catalogue of the *Hemiptera-Heteroptera* of Norway*. Fauna Norv. Ser.B 45 (1-2), side 11-39
* Gjerde, Harald og Hågvar, Sigmund. 1985. *Vannteger unntatt buksvømmere (Corixidae*. Norsk entomologisk forening, Norske Insekttabeller Nr. 8, 8 sider.
* Yao, Y., Cai, W. og Ren, D. 2007. *Pristinochterus* gen.n. (Hemiptera: Ochteridae) from the Upper Mesozoic of notheastern China. European Journal of Entomology, januar 2007. https://web.archive.org/web/20160409234848/https://www.highbeam.com/doc/1P3-1390573681.html
* Australian Faunal Directory – Ochteridae (2002)
* Fauna Europaea, utbredelesdatabase over europeiske dyr: http://www.faunaeur.org 

## Eksterne lenker
* 
* Norsk Entomologisk forening – for deg som vil lære mer om insekter.
* Bildegalleri over nordamerikanske arter: http://bugguide.net/node/view/164591/bgimage
Svea Finans

**Svea Finans** er en svensk bank som tilbyr låne- og sparetjenester til privatmarkedet og bedriftsmarkedet. Konsernet er et av Nordens største privateide finanshus, og er blant de største i Norden innen faktura- og reskontroservice, samt inkasso.

Moderselskapet i konsernet er Svea Ekonomi AB, og ble etablert i 1981. Konsernet har i dag virksomheter i følgende land: Sverige, Norge, Danmark, Finland, Estland, Latvia, Nederland,Tyskland, Østerrike og Sveits. Svea tilbyr inkasso, salgsfinansiering, billing, kredittopplysning, faktura- og reskontroservice, factoring, fakturakjøp, porteføljekjøp og betalingsgaranti i Norden og verden for øvrig.

I Norge leverer Svea tjenester under navnet Svea Finans. Svea Finans har kontorer i Hamar, Trondheim og Oslo, med til sammen 100 ansatte. Virksomheten er regulert og godkjent av både Finanstilsynet og Datatilsynet.

## Referanser
Kulturløftet

**Kulturløftet** ble lansert i 2004 av Sosialistisk Venstreparti (SV), Arbeiderpartiet (AP) og Senterpartiet (SP), og var det første store samarbeidet mellom de rødgrønne partiene i Jens Stoltenbergs andre regjering (2005–2013). Kulturløftet bestod av 15 konkrete løfter, blant annet et løfte om at 1 % av statsbudsjettet skulle brukes på kultur innen 2014. 
 
Kulturløftet bestod av 15 følgende punkter: 
#1 prosent av statsbudsjettet skal gå til kultur i 2014  
#Innføring av kulturlov 
#Bedre levekår for kunstnere  
#Kulturskole for alle barn som ønsker det 
#Støtte opp om den norske filmsuksessen 
#Satsing på norsk musikk 
#Et løft for dansekunsten 
#Økt satsing på scenekunst og faste grupper  
#Økt satsing på det frivillige arbeidet  
#Utvidet kulturell skolesekk – kulturkort for ungdom  
#Styrking av det norske språk – økt satsing på norsk litteratur 
#Økt utsmykking av offentlige rom  
#Gode vilkår for samisk kultur  
#Norge som flerkulturelt land  
#Satsing på lokale kulturbygg – og utrede ny kulturbåt  

## Eksterne lenker
*  Brosjyre som forklarer Kulturløftets innhold
De Samiske Samlinger

**De Samiske Samlinger** (nordsamisk: **Sámiid Vuorká-Dávvirat**) i Karasjok er hovedmuseum for samisk kunst, kultur og historie. Det ble etablert i 1972 og er administrasjonssete for RiddoDuottarMuseat, som er en konsolidert enhet bestående av fire museer.

De fire museene er De Samiske Samlinger i Karasjok, Kautokeino bygdetun/Guovdageaidnu gilišillju, Porsanger museum og Kokelv sjøsamiske museum.

Ved De Samiske Samlinger er det bevart om lag 5000 gjenstander. I tillegg dette finnes en kunstsamling på om lag 800 verk. Her finnes også et utemuseum med over et titalls bygninger.

## Kilder
*RiddoDuottarMuseat

## Eksterne lenker
* De Samiske Samlinger i Karasjok
* Kautokeino bygdetun
* Porsanger Museum
* Kokelv sjøsamiske museum
*
Svenska Fotobokspriset

**Svenska Fotobokspriset** (tidigere *Årets Fotobok*) er en svensk pris som ble innstiftet i 1996 og deles ut av Svenska Fotografers Förbund. Vinnende fotograf tildeles 60 000 SEK (2016), forlag og formgiver får diplom.

## Liste over prismottakere

## Referanser


## Eksterne lenker
* Nettstedet for Svenska fotobokspriset
Ignacio Camacho

**Ignacio Camacho Barnola** (født 4. mai 1990) er en spansk tidligere fotballspiller.

## Klubbkarriere
Camacho startet sin fotballkarriere i fødebyens store klubb, Real Zaragoza, før Atlético Madrid oppdaget han og fikk han med til klubbens akademi i 2005. Etter å ha spilt for Atlético B, Atléticos andrelag, i starten av 2007-2008 sesongen ble unggutten flyttet opp til A-laget på våren 2008. Trener Javier Aguirre ga 17-år gamle Ignacio sin debut mot selveste Barcelona 1. mars 2008, og hvilken kamp han gjennomførte. Han herjet på midtbanen og var en av Atléticos beste spillere, og hjalp laget til en overraskende 4-2 seier på hjemmebane.

Videre samme sesong fikk han ytterligere ni kamper for "Los Colchoneros deriblant mot Sevilla og Recreativo. Mot sistnevnte motstander scoret han til og med sine to første mål på seniornivå, i en kamp Atlético Madrid vant 3-0.

2008-2009 sesongen var ventet å bli suksessrike med tanke på spilletid for Camacho, men han ble for det meste henvist til benken. Med en ny defensiv midtbanespiller i Paulo Assunçao, stortalentet Raúl Garcia, et innlånt talent i Éver Banega og en utskjelt Maniche med fornyet tillit ble det vanskelig for Ignacio å slippe til på midtbanen til Atlético. Han fikk dog åtte kamper for de rød-hvite, hvor to av dem var fra start mot storklubbene Liverpool og Real Madrid. Begge endte med sluttresultatet 1-1, uten noe ekstra storspill av unggutten Camacho.

## Landslagskarriere
Camacho har gått igjennom de alle U-landslagene Spania har å tilby, men et lite høydepunkt var da han storspilte for Spanias U-17 lag i 2007. Spania klatret helt til topps i U-17 EM med selveste Camacho som kaptein. Han deltok også for samme alderslandslag senere i 2007, da i U-17 VM. Spania tok seg helt til finalen, men der ble Nigeria for sterke for de spanske ungguttene.

Han debuterte på  landslag 18. november 2014 da han ble byttet inn for Sergio Busquets i en vennskapskamp mot  som endte 0-1.

## Meritter
### 
* 2007 UEFA under 17 EM

## Referanser


## Eksterne lenker
* 
* Stats at Liga de Fútbol Profesional
* BDFutbol profile
* Futbolme profile
* Web on Camacho: news, pictures, etc.
Sveriges Essäfonds pris

**Sveriges Essäfonds pris** er en svensk litteraturpris på  SEK. Prisen ble innstiftet i 2003 av Föreningen för Sveriges kulturtidskrifter (FSK).

Etter problem med at de fleste av de nominerte essayene kom fra de samme tidsskriftene ble prisen lagt på is i 2007 og har ikke blitt delt ut siden.

## Liste over prismottakere

## Referanser
Solmasse

En **solmasse** (symbol: M_\odot ) er en måleenhet for masse.
Enheten svarer til massen til Solen, som er ca. 1.98892×10^30 kg.

Enheten brukes innen astronomi for å angi massen til stjerner, svarte hull og andre massive himmellegemer.
Jörgen Mårtensson

**Jörgen Mårtensson** (født 4. desember 1959) er en svensk tidligere verdensmester i orientering og en av de mestvinnende orienteringsløperne gjennom tidene. Han er faren til orienteringsløperen og friidrettsløperen Heidi Mårtensson. 

Jörgen Mårtensson ble verdensmester individuelt to ganger, på den klassiske distansen under VM i Marienbad i Tsjekkoslovakia i 1991 og på samme distanse i tyske Detmold i 1995. Han vant den prestisjetunge femdagerskonkurransen O-Ringen i 1981, bare 21 år gammel. Han vant også O-Ringen sammenlagt i 1996 og 1997 (37 år gammel). I 1993 var han beste svenske i Stockholm Marathon. 

Jörgen Mårtensson orienterte for klubbene Malmby IF, Almby IK og Strängnäs-Malmby OL. Han har en av de lengste karrierene på verdensklassenivå innen orienteringssporten. Han deltok i verdensmesterskap i hele 17 år. Mårtensson tok ti medaljer i VM over en periode på seksten år. Mårtensson tok i alt åtte medaljer i Nordisk mesterskap i orientering, fordelt på fem gull, ett sølv og to bronse. Petter Thoresen er eneste herreløper med like mange gull i nordisk. 

Sammen med franske Thierry Gueorgiou er han den eneste som har tatt VM-medalje på langdistanse (klassisk distanse) fire ganger på rad.

## Eksterne lenker
* 
* Jörgen Mårtenssons hjemmeside
Hjalmar Högqvist

**Hjalmar Högqvist** (født 18. juni 1839 i Hamburg, død 1874 i London) var en utenomekteskapelig sønn av kong Oscar I av Norge og Sverige og skuespilleren Emilie Högqvist.

Hjalmar Högquist ble gift i 1863 med Emilie Amalia Hafström, f. 1836.

Barn:
* Klara Edit Emilia Högqvist (1865–1901) 
* Agda Thekla Charlotta Högqvist (1867-?)

## Referanser
Solrikse

**Solrikse** (*Eurypyga helias*) er en rørdrumlignende fugl med habitat i tropiske regioner i Amerika. Den er eneste art i slekten ***Eurypyga*** og familien **Eurypygidae**. Denne familien og Rhynochetidae utgjør til sammen ordenen Eurypygiformes.

## Taksonomi
 
Solrikse ble tidligere plassert blant tranefuglene, men er nå plassert i sin egen orden. I enkelte aspekter av morfologien ligger solriksea nær hegrer, men dette synes å være resultat av konvergerende evolusjon på grunn av likheter i levemåte. 

En annen gåtefull fugleart er kagu, også monotypisk i sin familie, som ble midlertidig plassert blant tranefuglene, men er nå plassert i sin egen familie under Eurypygiformes. Molekylære studier, som for eksempel Fain & Houde 2004, bekrefter at kaguen er solriksens hverandres nærmeste nålevende slektninger og en egen delgruppe moderne fugler. Den svært så omfattende DNA-studien av Hackett *et al.* bekrefter at solrikse og kagu er nært beslektet, og plasserte de som søstergruppe til seilerfugler.

## Beskrivelse
Solriksa finner en normalt nær elver og bekker i skogsvegetasjon i lavlandet opp til 900 moh. Den jakter fisk, vanninsekter, snegler, krabber og andre små virveldyr på lignende måte som hegrer gjør. Fuglen har generelt avdempet farger med fine lineære mønstre i svart, grått og brunt. Men fjærene som den bruker til å fly med har sterkere fargemønstre. Når vingene er spredt ut synes de lyse øyeflekkene i rødt, gult og svart. Denne drakten viser de for å imponere andre solrikser eller de mimer en stor predator for å verne seg selv og avkommet mot potensielle trusler. 

I likhet med få andre arter har solrikser dun. 

De bygger åpne reir i trær, og legger to egg med skjoldete tegninger. Ungene er godt utviklet ved klekking, men holder seg i reiret i flere uker. 

## Referanser




## Eksterne lenker
* 
* Faktaark hos birdlife.org
* Solrikse videoer hos Internet Bird Collection
Tautas Saskaņas partija

**Tautas Saskaņas partija** («Folkets harmoniparti», *TSP*) er et politisk parti i Latvia. Partiet er arvtageren etter den russiskvennlige delen av Folkefronten. TSP regner seg som et sosialdemokratisk parti og har blant annet markert seg ved at de går inn for en ytterligere liberalisering av statsborgerskapslovgivningen ved at man gir statsborgerskap til alle som har bodd minst 10 år i Latvia. Partiet går også inn for økt opplæring i minoritetsspråk, særlig russisk. 

Partiets leder i mange år var tidligere utenriksminister, Jānis Jurkāns, som er etnisk polakk. Han måtte i 1992 trekke seg fra regjeringa, på grunn av sitt syn på forholdet til Russland. TSP har siden partiet blei grunnlagt i 1994 vært populært blant etniske russere på grunn av partiets syn på statsborgerskaps- og språkspørsmålet. I motsetning til andre partier som er populære blant russerne, så har imidlertid TSP også en betydelig andel etniske latviere i ledelsen og partiet har forsøkt å «bygge bro» mellom de to etniske gruppene. Ved parlamentsvalget i 1998 allierte TSP seg med de to russiskvennlige partiene *[[Latvijas Sociālistiskā partija|Latvias sosialistparti]]* og *[[Līdztiesība|Like retter]]*. Begge disse partiene hadde mer radikalt pro-russiske synspunkter. Denne alliansen skada TSP sitt rykte blant etniske latviere. Alliansen stilte under navnet til TSP, men kort etter valget skifta alliansen navn til *[[Par cilvēka tiesībām vienotā Latvijā|For menneskerettigheter i et forent Latvia]]* (*PCTVL*). Ved parlamentsvalget i 2002 fikk alliansen 19 prosent av stemmene og 25 av de 100 setene i Saeima. Alliansen brøyt imidlertid sammen i 2003. TSP var de første til å forlate alliansen, fulgt av sosialistpartiet et halvt år seinere. Etter bruddet har TSP stilt til valg i blokken *[[Saskaņas centrs|Harmonisk sentrum]]* (*SC*) sammen med sosialistene og to små partier. TSP sitter i Saeima som en del av denne blokken og søker nå å bli anerkjent som et sosialdemokratisk parti. 

## Referanser


## Eksterne lenker
*
Skyropoula

**Skyropoula** (gresk: Σκυροπούλα; «Lille Skiros») er en liten ubebodd gresk øy i Egeerhavet i øygruppen Sporadene som ligger langs østkysten av Hellas. Den lille øya Erinia ligger rett øst for Skyropoula, hvilket også hovedøya Skiros gjør. 

Fra 1860 til 2001 var Skyropoula en privat øy som var eid av familien Antoniades. Denne familien har en lang militær og flåtetradisjon, mest nylig var admiral Antonis Antoniades som tjenestegjorde som sjef for generalstaben av den greske marine fra 2002-2005. I mai 2001 ble øya eiendommen til en uidentifisert forretningsmann fra Kypros.

De nærmeste øyene til Skyropoula er Skantzoura i nord og Euboea i sør.

## Referanser


## Eksterne lenker
* Skyropoula på nettstedet GTP
RPGFan

**RPGFan** er en nettside dedikert til rollespill. De skriver previews, omtaler og nyheter om rollespill. Nettsiden ble startet under navnet LunarNET i 1997, men skiftet navn til RPGFan i 1999. RPGFan er i dag et datterselskap av Cerebus Media Group Inc.

## Eksterne lenker
*
Kunstakademiet i Tokyo

[ eller  er en av de eldste og mest prestisjefulle kunstskolene i Japan, etablert i 1949. Skolen ligger i Ueno-parken, men har også fasiliteter i Toride, Yokohama og Adachi. Universitetet har to internater: en for japanske studenter i Nerima og en for utvekslingsstudenter i Matsudo.

## Referanser


## Eksterne lenker
*
Charlottetown

**Charlottetown** er en by i Canada, og er hovedstad i den canadiske provinsen Prince Edward Island. Byen har 34&nbsp;562 innbyggere (2011). Med omkringliggende bebyggelse har byområdet 64 487 innbyggere, noe under halvparten av provinsens samlede innbyggertall på 140&nbsp;204.

I byen ligger Charlottetown oljekraftverk på 112 MW, som er provinsens kraftigste kraftverk.

## Referanser


## Eksterne lenker
*
Løfting (kahytt)

**Løfting** er en liten kahytt akterut på de norske tradisjonsbåtene. Vanligvis forbindes den med en Nordlandsbåt eller Åfjordsbåt av de store typene. Den rommet soveplasser til mannskapet ombord i tillegg til en liten ovn til å tilberede mat på. Mannskapet lå etter rang, skårungen lå innerst i skarpen, mens høvedsmannen lå på tvers nærmest døra.

Nordlandsbåter har normalt romsligere løftinger ettersom akterstevnen, som bestemmer høyden på løftingen, er høyere her enn på åfjordsbåtene.

En populær forklaringsteori på navnet kommer av at man løftet den av båten og satte den på land når man skulle bruke den til fiske. Opprinnelig stammer begrepet fra det norrøne "lypting", som er det opphøyede akterdekket man fant i større båter og skip slik de er beskrevet i sagaene.
The Firm

***The Firm*** har flere betydninger:

**[[John Grisham#The Firm|The Firm]]*, en kriminalbok fra 1991 skrevet av John Grisham. I norsk versjon Firmaets mann.
**[[Firmaets mann]]* (*The Firm*), en amerikansk kriminalfilm fra 1993 med Tom Cruise i hovedrollen. Basert på boka til John Grisham.
*The Firm (band), britisk rockeband
***The Firm*, et album av den britiske gruppa The Firm
*The Firm (hiphop band), amerikansk hiphop band
Axel Johannessen

**Axel Theodor Johannessen** (født 29. mai 1849 i Christiania, død 2. mars 1926 samme sted) var en norsk barnelege og professor i barnesykdommer ved Det Kongelige Frederiks Universitet. Han var en av de første barneleger i Norge, og etablerte pediatri som fag ved universitetet. Han grunnla også Norsk Pediatrisk Selskap (nå Norsk barnelegeforening).

Etter cand.med. 1875 ble han bedriftslege ved Bærums Verk (bedrift).  Han fikk i 1882 H.K.H. Kronprinsens gullmedalje for avhandlingen «Die epidemische Verbreitung des Scharlachfiebers in Norwegen», altså om hvordan skarlagensfeber brer seg i Norge.  Seks år etter ble det dr.med. på avhandlingen «Difteriens Forekomst i Norge». Johannessen publiserte også mange andre arbeider.  

Han hadde studert tuberkulosen i utlandet og fikk presset gjennom etableringen av Kysthospital i Stavern (oppstart i 1889). I 1891 ble han dosent i barnesykdommer ved universitetet i 1891, og var fra 1893 overlege ved Rikshospitalets nye barneavdeling. Han ble i 1895 tilforordnet professor i barnesykdommer, og ble ordinær professor i 1912. Han gikk av som professor i 1921.

Han ble utnevnt til ridder av 1. klasse av St. Olavs Orden i 1907, og var også innehaver av flere utenlandske ordener. Innvalgt i Det Norske Videnskaps-Akademi var han også, i 1908 dets sekretær.
## Familie
Han var sønn av Christen Johannessen (1814–1903) og Christine Oline Thorkildsen (1820–1915). Faren var maler. Axel giftet seg i 1876 med skuespiller Lina Vedastine Malthe (1847–1926) som var søster til kirurgen Alexander Malthe.

## Referanser
Kristian Djurhuus’ første regjering

**Kristian Djurhuus' første regjering** var Færøyenes regjering fra 15. desember 1950 til 18. desember 1954. Den var en koalisjon mellom Sambandsflokkurin og Fólkaflokkurin, ledet av Kristian Djurhuus fra Sambandsflokkurin. Den ble avløst av Kristian Djurhuus' andre regjering, som også inkluderte Sjálvstýrisflokkurin.

## Referanser
Kristian Djurhuus’ andre regjering

**Kristian Djurhuus' andre regjering** var Færøyenes regjering fra 18. desember 1954 til 9. januar 1959. Regjeringen utgikk fra Sambandsflokkurin, Fólkaflokkurin og Sjálvstýrisflokkurin med Kristian Djurhuus fra Sambandsflokkurin som regjeringssjef.

## Referanser
Chris Rodd

**Chris Rodd** (født 9. april 1985) er en tidligere amerikansk  fotballspiller. Han er mest kjent for og ha spilt for Bryne FK. Han kom til Bryne fra USF Dons før 2008 sesongen. Etter og ha slitt mye med skader bestemte Rodd seg for og legge opp som fotballspiller 8. juli 2009.

## Referanser


## Eksterne lenker
*
* aftenposten :Amerikaner til Bryne
* Spillerprofilen på Bryne FK, www.brynefk.no
* Rodd ferdig som fotballspiller
Kristian Djurhuus’ tredje regjering

**Kristian Djurhuus’ tredje regjering** var Færøyenes regjering fra 19. november 1968 til 12. desember 1970. Det var en flertallsregjering utgått fra Sambandsflokkurin, Javnaðarflokkurin og Sjálvstýrisflokkurin. Den ble dannet av Kristian Djurhuus da den forrige regjeringssjefen, Peter Mohr Dam, døde i 1968. Regjeringssamarbeidet fortsatte etter lagtingsvalget i november 1970, da Djurhuus gikk ut av politikken, og Atli Dam overtok som regjeringssjef.

## Referanser
Pauli Ellefsens regjering

**Pauli Ellefsens regjering** var Færøyenes regjering fra 5. januar 1981 til 10. januar 1985. Regjeringen var utgått av Sambandsflokkurin, Fólkaflokkurin og Sjálvstýrisflokkurin med Pauli Ellefsen fra Sambandsflokkurin som regjeringssjef. Den var den første rene borgerlige regjeringen på Færøyene siden 1959.

## Fotnoter



## Referanser
Martin Fredrik Seip

**Martin Fredrik Seip** (1921-2001) var en norsk barnelege.

Seip ble født i Surnadal. Foreldrene var psykiater Torkel Arup Schive Seip (1891-1954) og sykepleier Helga Lunde (1895–1981). Helge Seip var hans bror.

Han tok medisinsk embedseksamen ved Universitetet i Oslo i 1947 og den medisinske doktorgrad i Oslo i 1953. Han var på studieopphold i USA med Rockefeller-stipend 1953-1954. Han ble dosent i 1958 og var professor (fra 1968) og overlege ved Barneklinikken på Rikshospitalet, og tok i 1959 initiativ til å etablere Pediatrisk forskningsinstitutt.

Han var formann i Yngre legers forening 1954-1957, formann i Norsk Pediatrisk Selskap 1960–1962 og president i Den norske lægeforening 1966–1969.

Han ble utnevnt til ridder av 1. klasse av St. Olavs Orden (1975) og æresmedlem av Nordisk pediatrisk forening, Nordisk barnekirurgisk forening og den finske barnelegeforeningen.

## Referanser
Barnehelseprisen

**Barnehelseprisen** er en pris som deles ut av Norsk barnelegeforening til personer eller organisasjoner som har gjort en innsats for å fremme barns helse i inn- og utland. Prisen ble innstiftet i 2005, og deles ut med uregelmessige mellomrom under Pediaterdagene til Norsk barnelegeforening.

## Prisvinnere
*2005: Jens Stoltenberg, for sitt arbeid for Vaksinefondet og for å vise sammenhengen mellom barns helse og samfunnsøkonomisk utvikling i sitt politiske arbeid
*2006: Landsgruppen for Helsesøstre, for det viktige arbeid som helsesøstre gjør i det forebyggende helsearbeid for barn
*2011: Simon Flem Devold, for «sin mangeårige innsats for barn og unges mentale helse»
*2013: Magne Raundalen, for «sin store og langvare innsats for nasjonal og internasjonal barnehelse»

## Referanser
Sámal Petersen

**Sámal Petersen** (født 3. juli 1904 i Klaksvík, død 7. oktober 1976 samme sted) var en færøysk lærer og politiker (Sj.).

Han var sønn av baker Petur Samuelsen og hustru Johanna K. Joensen. Han gikk Færøyenes folkehøyskole og var utdannet lærer fra Indre Missions lærerseminar i Haslev i Danmark fra 1928. Han var lærer i Klaksvík frem til 1971, da han avgikk med pensjon, men hadde permisjon fra 1967 for å være medlem av Færøyenes regjering.

Petersen var medlem av sognestyret i Klaksvík 1939–1951 og 1959–1962, i årene 1939–1943, 1949 og 1959–1961 som formann (borgermester). Han var medlem av det færøyske Lagtinget 1957–1966, valgt fra Norðoyar, og Lagtingets formann 1963–1966. Han var medlem av Færøyenes regjering med ansvar for kommunal-, kultur-, kirke- og skolespørsmål i koalisjoner mellom Sjálvstýrisflokkurin, Sambandsflokkurin og Javnaðarflokkurin fra 1967 til han trakk seg på grunn av sykdom i 1972.

## Referanser
Philippe Bunau-Varilla

**Philippe-Jean Bunau-Varilla** (fēlēp' zhäN bünō'-värēyä') (født 26. juli 1859 i Paris, død 18. mai 1940 samme sted), vanligvis kjent som Philippe Bunau-Varilla, var en fransk ingeniør og soldat. 

Han er kjent for å sammen med den amerikanske lobbyisten og advokaten William Nelson Cromwell, for å ha hatt stor innflytelse på USAs valg av trasé for Panamakanalen. Han jobbet også tett på USAs president Theodore Roosevelt for å støtte Panamas uavhengighet fra Colombia.

## Referanser


## Litteratur
* Mellander, Gustavo A.; Nelly Maldonado Mellander (1999) *Charles Edward Magoon: The Panama Years* Río Piedras, Puerto Rico: Editorial Plaza Mayor. ISBN 1-56328-155-4.
* Mellander, Gustavo A. (1971) *The United States in Panamanian Politics: The Intriguing Formative Years* Danville, Ill.: Interstate Publishers.
Dahlske videregående skole

**Dahlske videregående skole** er en videregående skole i Grimstad, Aust-Agder. Dens historie starter som legatskole etablert i 1796 på grunnlag av testamentet til Peter Dahl.

Fram til august 2003 var det tre offentlige videregående skoler i Grimstad – Frivoll videregående skole (helsefag), Sørlandets Tekniske Fagskole (byggfag, mekaniske fag, elektrofag og teknisk fagskole) og Dahlske videregående skole (allmenne fag, musikk/dans/drama og salg og service).

I 2002 besluttet fylkestinget i Aust-Agder å slå sammen skolene under navnet Dahlske videregående skole og starte prosessen med å bygge ny kombinert skole slik at all videregående opplæring i Grimstad er samlet på ett sted.

## Historie og skolens utvikling

*1796 - 1817: Den Dahlske legatskole (også kalt: *Dahlske Institutt*)
*1817 - 1856: Skolen lå nede
*1856 - 1869: Borgerskole
*1869 - 1896: 6-årig middelskole (linjedeling i de tre øverste klassene)
*1896 - 1923: 4-årig middelskole
*1923 - 1939: 3-årig middelskole
*1939 - 1946: 3-årig realskole
*1946 - 1969: 3-årig realskole og 5-årig gymnas med realskolen som integrert del.
*1969 - Rent gymnas (videregående skole fra 1974, men Aust-Agder fylkeskommune beholder "gymnas" i navnet). Siste realskoleklasse gikk ut i 1969. Realskole ble da erstattet med ungdomsskole mens Dahlske ble rent gymnas.
*2003 - Dahlske videregående skole blir bestemt slått sammen med Frivoll videregående og Sørlandets Tekniske Fagskole. Det blir bestemt at den nye skolen skal ha navnet Dahlske videregående skole 
*2006 - De tre skolene blir samlokalisert i en nybygd skole, som åpnet i august 2006.

### Rektorer
* 2021-: Gunhild Espeset
* 2018-2020: Andreas Poppe 
* 2014-2018: Kåre Blålid
* 2003-2013: Bernt Skutlaberg

## Arkivet
Arkivet etter Dahlske videregående skole befinner seg på Kuben i Arendal.

## Referanser


## Eksterne lenker
*
William Nelson Cromwell

**William Nelson Cromwell** (17. januar 1854 – 19. juli, 1948) var en amerikansk advokat, som var aktiv i arbeidet med Panamakanalen og andre store byggverk.

## Referanser


## Videre lesing
* 
*
McMusic

***McMusic*** var en serie med samleplater med popmusikk. Første utgave 1997, og var et samarbeid (joint venture) mellom Sony Music og PolyGram (senere Universal Music Group).

Da serien ble lansert poengterte avisene at *McMusic*s platecover var til forveksling lik konkurrenten *[[Absolute Music]]*, med lik grafisk formgivning og de identiske tekstlinjene «18 original top hits» og «and many more» på coveret. *McMusic* solgte bra, og to uker etter lansering var den solgt i  tilsvarende dobbel platina.

## Utgivelser

## Referanser
Rustenburg

**Rustenburg** (afrikaans og nederlandsk for «Hvilebyen») er en by med 107&nbsp;909 innbyggere, som ligger ved foten av fjellet Magaliesberg i provinsen Bokone Bophirima i Sør-Afrika. Byen har to av Sør-Afrikas (og dermed også verdens) største platinagruver i nærheten.

## Historie
### Bakofengstammen
Hoveddelen av befolkningen tilhører tswana-stammen, mange av disse tilhører undergruppen bafokeng, som er organisert som *Royal Bafokeng Nation*. En tidligere konge av bakofengstammen hadde kjøpt opp farmer i området og gjort stammen til en betydelig grunneier. Det forplikter for eksempel gruveselskapene til å betale den for platinautvinningsrettighetene. Stammen eier også idrettsanlegget der kampene i fotball-VM 2010 fant sted. Stammens penger brukes til utdanning av stammens barn og andre medlemmer, infrastrukturtiltak med mer.

### Annen historie
Byen ble grunnlagt av Voortrekkere forholdsvis tidlig i 1851 som sentrum for lokale farmere. I 1863 kjøpte boerleder og senere president for den Den sørafrikanske republikken Transvaal Paul Kruger fem mål i Rustenburg og etablerte sin farm *Boekenhoutfontein*.

## Fotball-VM 2010
For VM i fotball 2010 ble Royal Bafokeng Stadium bygget i den nordlige delen av byen. Fem kamper i gruppespillet og en åttendedelsfinale ble spilt der..

## Kjente innbyggere
*Paul Kruger (1825-1904) – boerleder, president for Republikken Transvaal
*John Cyril Cranko (1927-1973) – balettkoreograf
*Roelof Frederik "Pik" Botha (1932-2018) – politiker, utenriksminister 1977–1990 
*Frik du Preez (f. 1932) – rugbyspiller 
*Koos du Plessis (1945-1984) – sanger og låtskriver
*Johan Botha (1965-2016) – operasanger 
*Esta TerBlanche (f. 1973) – skuespiller

## Eksterne lenker
* Rustenburg Local Municipality – www.rustenburg.gov.za
* Rusties Community Website  – www.rusties.info
Sverre Larshus Larsen

**Sverre Larshus Larsen** (født 14. mars 1990) er en norsk fotballspiller som fra 31. desember 2019 er klubbløs. Han kom gratis fra Bryne FK i juni 2013. Han kom til Bryne fra Eiger før 2008-sesongen. I sin første sesong spilte han på juniorlaget. I 2009 rykket han opp i A-laget til Bryne, og spilte totalt 92 kamper i Adeccoligaen, og scoret ti mål. 

## Referanser


## Eksterne lenker
* 
* Bryne FK om Sverre Larshus Larsen
McMusic 19

**[[McMusic]] 19**

## Sporliste
# Scooter – *Ramp! (The Logical Song)* – 3:53
# a1 – *Caught In The Middle* – 3:24
# Lambretta – *Bimbo* – 3:36
# Anastacia – *Paid My Dues* – 3:20
# iiO – *Rapture* – 3:11
# Christina Milian – *AM to PM* – 3:51
# Mis-Teeq – *One Night Stand* – 3:27
# Afroman – *Crazy Rap* – 3:39
# E-Type feat Na Na – *Life (Pierre J's Radio Mix)* – 3:58
# ATB – *Hold You* – 3:28
# Bubba Sparxxx – *Ugly* – 4:25
# 2PM – *Sonata* – 3:44
# Markoolio vs. The Boppers – *Rocka På!* – 3:01
# Galaxee – *Lullaby* – 3:28
# Fragma – *Say That You're Here* – 3:27
# Alien Ant Farm – *Smooth Criminal* – 3:27
# Destiny's Child – *Emotions* – 3:56
# Wyclef Jean – *Wish You Were Here* – 4:04

## Kilder
*
Works

***Works*** er et samlealbum av Pink Floyd utgitt i 1983 av deres tidligere amerikanske plateselskap Capitol Records for å konkurrere med gruppens nyutgitte album *[[The Final Cut]]*. 

Hovedinteressen for dette albumet for samlere er sporet «Embryo», et outtake fra *[[Ummagumma]]* som senere ble et fast innslag på konserter i en sterkt utvidet versjon. Sporet var tidligere bare utgitt i januar 1970 på en sjelden samleplate med diverse artister, kalt *[[Picnic - A Breath of Fresh Air]]*, som ble utgitt for å promotere Pink Floyds britiske plateselskap Harvest Records. 

Kun på *Works* finnes også sporene «Brain Damage» og «Eclipse» fra *[[The Dark Side of the Moon]]* i alternative versjoner, sannsynligvis stereomikser fra mastertapene til den kvadrafoniske utgaven av albumet. 

## Sporliste
;Side 1:
#«One of These Days» &ndash; 5:50 (remiks av *[[Meddle]]*-versjonen, interpolert med deler av «Speak to Me» fra *[[The Dark Side of the Moon]]*)
#«Arnold Layne» &ndash; 2:52 (singel, simulert stereo)
#«Fearless» &ndash; 6:08 (fra *Meddle*)
#«Brain Damage» &ndash; 3:50 (fra *The Dark Side of the Moon*, alternativ miks)
#«Eclipse» &ndash; 1:45 (fra *The Dark Side of the Moon*, alternativ miks)

;Side 2:
#«Set the Controls for the Heart of the Sun» &ndash; 5:23 (fra *[[A Saucerful of Secrets]]*)
#«See Emily Play» &ndash; 2:54 (singel, simulert stereo)
#«Several Species of Small Furry Animals Gathered Together in a Cave and Grooving with a Pict» &ndash; 4:47 (fra *[[Ummagumma]]*)
#«Free Four» &ndash; 4:07 (fra *[[Obscured by Clouds]]*)
#«Embryo» &ndash; 4:39 (fra samlealbumet *[[Picnic - A Breath of Fresh Air]]* med diverse artister)

## Musikere
*Syd Barrett &ndash; gitar, vokalist på «Arnold Layne» og «See Emily Play», gitar på «Set the Controls for the Heart of the Sun»
*David Gilmour &ndash; gitar og vokalist, på «Arnold Layne» og «See Emily Play»
*Nick Mason &ndash; trommer, perkusjon, tape-effekter, stemmer
*Roger Waters &ndash; bassgitar, tape-effekter, vokal
*Richard Wright &ndash; keyboards, piano, synthesizer, vokal

## Eksterne lenker
*
Kenneth Monsen

**Kenneth Monsen**  (født: 27. juli 1989) er en norsk fotballspiller som spiller for Rosseland BK. Han ble tatt opp i A-laget til Bryne i 2008 hvor han fikk 20 kamper, og gikk på utlån til Ålgård høsten 2009. Etter at sesongen 2009 var slutt gikk han til Ålgård. Han har også tidligere spilt for Lye.

## Referanser


## Eksterne lenker
* 
* altomfotball.no om Kenneth Monsen
OpenSolaris

**OpenSolaris** er et operativsystem under åpen kildekode CDDL. Operativsystemet er utviklet av Sun Microsystems, men prosjeket er åpent for programmerere, systemadministratorer og brukere som vil utvikle og forbedre systemet. OpenSolaris er ikke kompatibelt med GPL. Operativsystemet stammer fra Unix System V-kildekoden, men koden har blitt betydelig modifisert siden Sun kjøpte rettighetene i 1994. Sun har kunngjort at fremtidige versjoner av den kommersielle Solaris vil være basert på teknologi fra OpenSolaris-prosjektet.

## Referanser


## Eksterne lenker
*
Sezan Ismailovski

**Sezan Ismailovski** (født 4. april 1984) er en norsk fotballspiller som spilte for Strømmen fra august 2009 og ut 2011.  Han har tidligere spilt for Bryne, Nybergsund IL, Groruddalen, Årvoll og Vålerenga.
 
## Referanser


## Eksterne lenker
* 
* Aftenbladet om Sezan Ismailovski
* Spillerprofilen på Bryne FK, www.brynefk.no
Ada Vagnild Evju

**Ada Vagnild Evju** (født 7. november 1988) er en norsk politiker (Sp). 

Hun ble valgt inn i Hof kommunestyre i 2007 hvor hun var nestleder i utvalg for  barnehage, opplæring og kultur og var medlem av hovedutvalg for kultur, folkehelse og miljø i (Vestfold fylkeskommune). 

Ada Vagnild Evju var 1. kandidat for Vestfold Sp ved stortingsvalget 2009. Hun er fra Eidsfoss i Holmestrand kommune.

## Eksterne lenker
* Blogg
Josef Urválek

**Josef Urválek** (født 28. april 1910 i Ceské Budějovice i den tsjekkiske landsdel av Tsjekkoslovakia, død 29. november 1979 i Praha) 
var jurist, prokurator og senere dommer i det tsjekkoslovakiske rettsapparat. 

Han er kjent for sin deltagelse i skuerettssaker på 1950-tallet. I flere slike prosesser var han ansvarlig for å sikre dødsdommene til Milada Horáková og 14 kommunistiske funksjonærer, deriblant Rudolf Slánský. Disse - de fleste av dem jøder - ble alle dømt i saker der bevisene var fingert.

## Se også
* Slánský-prosessen

## Referanser
Svinøya

**Svinøya** kan vise til:

* Svinøya (Bø i Vesterålen), ei øy i Bø kommune i Nordland
* Svinøya (Hole), øy i Steinsfjorden i Hole kommune, Buskerud
* Svinøya (Sør-Varanger), ei øy i Sør-Varanger kommune
* Svinøya (Tromsø), ei øy i Tromsø kommune
* Svinøya (Vikna), ei øy i Vikna kommune
* Svinøya (Vågan), ei øy i Vågan kommune
* Svinøya (Ålesund), ei øy i Ålesund kommune
Yoshi’s Story

***Yoshi's Story*** er oppfølgeren til Super Nintendo Entertainment Systemspillet *[[Super Mario World 2: Yoshi's Island]]*.

Spillet ble utgitt den 21. desember 1997 i Japan, 9. mars 1998 i Nord-Amerika, og den 9. april 1998 i Europa. Det ble gjenutgitt på Virtual Console og Wii i 2007. Spillet ble utviklet av Yoshis Island-laget, ledet av Hideki Konno, og regissert av Takashi Tezuka. Det var det første EAD-utviklede spillet som ikke ble produsert av Shigeru Miyamoto, og et av de aller første spillene i Mario-serien hvor Mario ikke var med. Spillet mottok både kritikk og hyllest for sine kontroller, nivåer, musikk og barnslige atmosfære.

## Handling
Spilleren kan velge mellom to forskjellige spill-modus: Story Mode eller Trial Mode. I hvert modus kan spilleren velge et kurs, finne ut hvilken frukt som skal være "Lucky Fruit" og velge en Yoshi av ønsket farge å spille som. Prøve-modus er kurs som skal spilles helt i begynnelsen av spillet. På hvert kurs er målet å spise 30 stykker frukt. Disse kan bli funnet i overflod gjennom hvert kurs, liggende, flytende i bobler, og til og med bæres av noen fiender. Spilleren kan velge å spise alt de kommer over på deres vei. Denne tilnærmingen kan imidlertid resultere i at viktige deler av spillet ikke blir spilt riktig, ettersom den virkelige dybden i spillet ligger i å utforske alle delene av kursene. Dermed blir det vanskelig å få noen høy score. I tillegg er verdifulle hemmeligheter skjult gjennom hvert kurs, som kan bidra til å oppnå en poengsum.

Yoshi lever sammen i harmoni på Yoshi's Island, og er i stand til å opprettholde en evig tilstand av glede gjennom de frukt-bærende Super Happy Tree. Baby Bowser blir imidlertid misunnelig på all denne lykken og forvandler hele øya. I tillegg stjeler han også Super Happy Tree, noe som svekker Yoshi og de blir deprimerte. Bowser lykkes med sin onde gjerning, men seks Yoshi-egg klarte likevel å overleve og klekkes. Forvirret over den dystre tilstanden i deres verden, forstår de nye baby Yoshiène at noe var alvorlig galt. Baby Yoshu forsøker derfor å få tak i Super Happy Tree igjen, og gjenopprette lykke på øya. På vei til Baby Bowser og hans slott, må Yoshi komme seg gjennom seks forskjellige områder på øya. Hvert område består av fire kurs hver, og de må til slutt møte Baby Bowser i ett siste oppgjør.

## Referanser


## Eksterne lenker
*
Chester Thompson

**Chester Cortez Thompson** (født 11. desember 1948 i Baltimore, Maryland) er en amerikansk trommeslager og studiomusiker. Han er mest kjent som trommeslager for Frank Zappa, som trommeslager for Genesis under konserter og som medlem av jazz-fusion-bandet Weather Report. Han har også samarbeidet med Genesis-medlemmene Phil Collins, Steve Hackett og Tony Banks på flere av deres solo-prosjekter.

## Referanser


## Eksterne lenker
* 
* 
* 
* World of Genesis – Chester Thompson biografi  
* Drummerworld: Chester Thompson
* dwdrums.com
Daryl Stuermer

**Daryl Mark Stuermer** (født 27. november 1952 i Milwaukee, Wisconsin) er en amerikansk gitarist og bassist, mest kjent for sitt samarbeide med Genesis som gitarist og bassist under bandets konserter. Han har også medvirket på Phil Collins' soloprosjekter, både på hans studioalbum og under konserter. Av andre artister som Stuermer har samarbeidet med kan nevnes Tony Banks, Mike Rutherford, Anni-Frid Lyngstad, George Duke, Jean-Luc Ponty og Philip Bailey (fra Earth, Wind and Fire). Samtidig har Stuermer holdt sin egen solokarriere gående.

## Diskografi
### Solo
* 1987 *Steppin' Out*
* 1998 *Live & Learn* 
* 2000 *Another Side of Genesis* 	
* 2001 *Waiting in the Wings* 	
* 2003 *Sweetbottom Live the Reunion* 	
* 2004 *Retrofit* 	
* 2005 *The Nylon String Sampler* 	
* 2006 *Rewired – The Electric Collection* 	
* 2007 *Go!*
### Med Jean-Luc Ponty
* 1975 *Aurora*
* 1976 *Imaginary Voyage*
* 1977 *Enigmatic Ocean* 
* 1981 *Civilized Evil*
### Med George Duke
* 1975 *I Love The Blues She Heard My Cry* 
* 1976 *Liberated Fantasies* 
### Med Anni-Frid Lyngstad
* 1982 *I Know There's Something Going On* 
### Med Joan Armatrading
* 1984 *The Key*
### Med Philip Bailey
* 1984 *Chinese Wall*	
### Med Tony Banks
* 1983 *The Fugitive* 	
* 1991 *Still* 	
* 1995 *Strictly Inc*
### Med Mike Rutherford
* 1982 *Acting Very Strange* 
### Med Phil Collins
* 1981 *Face Value*	
* 1982 *Hello, I Must Be Going!* 	
* 1985 *No Jacket Required* 	
* 1989 *...But Seriously* 	
* 1990 *Serious Hits... Live!* 	
* 1996 *Dance Into the Light* 		
* 1998 *A Hot Night in Paris*	
* 1998 *...Hits* 	
* 2002 *Testify* 	
* 2004 *The First Final Farewell Tour* 	
### Med Genesis
* 1982 *[[Three Sides Live]]* 
* 1985 *Genesis Live: The Mama Tour* 	
* 1990 *Knebworth Concert* (Diverse artister) 	
* 1992 *Genesis Live-The Way We Walk Vol 1* 	
* 1993 *Genesis Live-The Way We Walk Vol 2* 	
* 2007 *Live Over Europe 2007*

## Referanser


## Eksterne lenker
* 
* 
* 
* 
*  Genesis' nettsted
*  In-Depth 2007 – Intervju av Anil Prasad på Innerviews
*  Det «uoffisielle offisielle» Daryl Stuermer Forum
Ray Wilson (musiker)

**Ray Wilson** (født 1968) er en skotsk vokalist, mest kjent som vokalist i grunge-bandet Stiltskin og som vokalist for Genesis fra 1996 til 1997. Han har også spilt i bandene Guaranteed Pure og Cut, samtidig som han har en solokarriere gående. 

## Diskografi
### Solo
* 2001 *Unplugged* (også kalt *Live and Acoustic*)
* 2003 *Change* 
* 2004 *The Next Best Thing*
* 2005 *Ray Wilson Live*
* 2006 *An Audience and Ray Wilson* («Limited Edition»-CD)
* 2008 *Propaganda Man*
* 2009 *Genesis Klassik: Ray Wilson and the Berlin Symphony Ensemble live in Berlin*
* 2013 *Chasing Rainbows*
* 2016 *Song for a Friend*
* 2016 *Makes Me Think of Home*
* 2021 *The Weight of Man*
### Guaranteed Pure
* 1993 *Swing Your Bag*

### Genesis
* 1997 *[[Calling All Stations]]*

### Stiltskin
* 1994 *The Mind's Eye*
* 2006 *She* 
* 2007 *Stiltskin Live*

### Cut
* 1999 *Millionairhead*
* 2007 *Millionairhead* (Ny-utgivelse: «UK Edition 2007»)

## Referanser


## Eksterne lenker
* 
* 
* 
* 
*
Recopa Sudamericana

**Recopa Sudamericana** er ett eneste oppgjør mellom vinnerne av Copa Sudamericana og Copa Libertadores.

## Kamper

## Referanser
The Flower Kings

**The Flower Kings** er et svensk progressiv rock-band, startet i 1994 av Roine Stolt. De øvrige medlemmene i bandet var opprinnelig kun hentet inn som turné-musikere for hans konserter i forbindelse med soloalbumet *The Flower King*. Bandet ble et av verdens ledende innen progressiv rock på 1990- og 2000-tallet. The Flower Kings har også spilt inn en av tidenes lengste progressiv rock-komposisjon, «Garden of Dreams» fra albumet *Flower Power* fra 1999, som varer i nesten 60 minutter. 

Bandet har blitt sammenlignet med 1970-tallets store progressiv rock-band Yes på grunn av sin symfoniske musikkstil, og på grunn av de positive, kosmiske og spirituelle tekstene. Bandets musikalske stil er også sterkt påvirket av jazz og fusion. Roine Stolt er også medlem av prosjektet og supergruppen Transatlantic. 

## Medlemmer

* Roine Stolt – gitar, vokal, keyboard, bass (1995&ndash; )
* Tomas Bodin – keyboard (1995&ndash; )
* Hasse Fröberg – vokal, gitar (1995&ndash; )
* Hasse Bruniusson – perkusjon (1995&ndash; )
* Jonas Reingold – bass (1999&ndash; )
* Erik Hammarström – trommer (2008&ndash; )
* Ola Heden – vokal, keyboard, gitar (2008&ndash; )
### Tidligere medlemmer
* Michael Stolt – bass (1995&ndash;1999)
* Jaime Salazar – trommer (1995&ndash;2001)
* Zoltan Csörsz – trommer (2001&ndash;2005; 2007)
* Daniel Gildenlöw – vokal, gitarer, keyboard (2002&ndash;2004)
* Marcus Liliequist – trommer (2005&ndash;2006)

## Diskografi
### Studioalbum
*1994 *The Flower King* (Roine Stolt soloalbum)
*1995 *Back in the World of Adventures*
*1996 *Retropolis*
*1997 *Stardust We Are*
*1999 *Flower Power*
*2000 *Space Revolver*
*2001 *The Rainmaker*
*2002 *Unfold the Future*
*2004 *Adam & Eve*
*2006 *Paradox Hotel*
*2007 *The Sum of No Evil*
*2012 *Banks of Eden*
*2013 *Desolation Rose*
* 2019 *Waiting for Miracles*
* 2020 *Islands*
* 2022 *By Royal Decree*
* 2023 *Look At You Now*

### Konsertalbum
*2000 *Alive on Planet Earth* 
*2003 *Meet The Flower Kings* 
*2006 *Instant Delivery* 
*2011 *Tour Kaputt*
### Samlealbum
* *Scanning the Greenhouse* (1998)
* *The Road Back Home* (2007)

## Referanser


## Eksterne lenker
* 
* 
*  The Flower Kings' offisielle nettsted
Munnkurv

**Munnkurv** eller en *munnkorg* er en bruksmessig anordning laget av lær, kunststoff, metall eller en kombinasjon, som kan plasseres rundt snuten og kjevene på hunder, slik at de ikke kan bite andre dyr og mennesker.

Munnkurver lages med forskjellig utforming og størrelse, slik at de kan tilpasses ulike hunderaser. Munnkurven plasseres rundt snuten og kjevene og festes gjerne rundt halsen på hunden. Noen typer kan også ha stropper som løper over skallen på hunden. Munnkurver er gjerne konstruert slik at hunden kan bevege kjevene fritt eller delvis fritt på innsiden.

Munnkurv brukes helst på skarpe hunder eller hunder som skal konkurrere mot andre hunder, for eksempel i lure coursing eller hundeveddeløp. Også politiet og forsvaret bruker av og til munnkurv på sine tjenestehunder, spesielt når hundene skal omgås publikum.

## Uttrykk
Munnkurv er også et uttrykk som brukes i overført betydning for å indikere at en eller flere personer ikke får lov til å uttale seg om visse saker og hendelser, men det kan ikke sammenstilles med taushetsplikt.

## Se også
* Mulebånd
* Grime

## Referanser
San Cristóbal (Galápagos)

**San Cristóbal**, en av Galápagosøyene, ligger i Stillehavet og tilhører Ecuador. 

Galápagosøyenes hovedstad Puerto Baquerizo Moreno ligger på denne øya.

## Referanser


## Eksterne lenker
*
Puerto Ayora

**Puerto Ayora**, fullt navn: **Puerto Isidro Ayora**, er en by som ligger på øya Santa Cruz, som er en del av Galápagosøyene. Puerto Ayora er den største byen på Galápagosøyene.

## Referanser


## Eksterne lenker
*
Carlos Pardo

**Carlos Alberto Pardo Estevez** (født 1976, død 14. juni 2009) var en meksikansk bilsportsutøver.
	
## Karriere
Pardo ble mester i den første utgaven av Mexicos nasjonale NASCAR-serie i 2004, og deltok i NASCARs truckdidivison i USA i noen løp i 2006. Pardo døde i en sidekollisjon med barrieren i Puebla i 2009, som ble forårsaket av en kollisjon med Jorge Goeters. Pardo ledet løpet da det skjedde, og siden konkurransen ble rødflagget vant han etter løpet. Han døde på sykehuset innen 45 minutter etter ulykken.

## Referanser


## Eksterne lenker
*
Grime (andre betydninger)

**Grime** har flere betydninger:

* Grime, en anordning for å kontrollere og lede dyr med
* Grime (musikk), en undergrunnsjanger innen musikk
* GrimE, en spillmotor for videospill
Calling All Stations

***Calling All Stations*** er det femtende studioalbumet fra rock-bandet Genesis, utgitt i september 1997. Dette er det første albumet fra bandet etter at Phil Collins forlot bandet året før. Det er også det eneste albumet der bandets nye vokalist, Ray Wilson, medvirker. Hit-singelen «Congo» finnes på dette albumet. 

De eneste gjenværende original-medlemmene av Genesis, Tony Banks og Mike Rutherford, hadde opprinnelig tenkt at albumets musikkstil skulle være nærmere den progressiv rock-stilen bandet ble kjent for tidlig på 1970-tallet, men stilen må sies å være mer eller mindre konvensjonell rock. 

Selv om albumet solgte relativt bra i Europa, viste interessen seg å være lav i USA. Nordamerikanere brød seg så lite om dette albumet at Genesis så seg nødt til å avlyse den planlagte turneen der.

Dette er det foreløpig siste studioalbumet fra Genesis.

## Sporliste
Alle sangene er skrevet av Tony Banks og Mike Rutherford, unntatt hvor annet er notert.

# «Calling All Stations» – 5:43
# «Congo» – 4:51
# «Shipwrecked» – 4:23
# «Alien Afternoon» – 7:51
# «Not About Us» (Tony Banks/Mike Rutherford/Ray Wilson) – 4:38
# «If That's What You Need» – 5:12
# «The Dividing Line» – 7:45
# «Uncertain Weather» – 5:29
# «Small Talk» (Tony Banks/Mike Rutherford/Ray Wilson) – 5:02
# «There Must Be Some Other Way» (Tony Banks/Mike Rutherford/Ray Wilson) – 7:54
# «One Man's Fool» – 8:46

## Personell
*Ray Wilson:  vokal
*Tony Banks: keyboard, akustisk gitar, vokal
*Mike Rutherford: gitar, bass, vokal
### Studiomusikere
*Nick D'Virgilio: trommer (på spor 4 (halve låten), spor 6, 8 og 9)
*Nir Zidkyahu: trommer (på resten), perkusjon

## Ny-utgivelser
*2007 – hybrid SACD / CD / DVD (remaster med nye mikser og ekstramateriell) – Virgin

## Eksterne lenker
*
TDN Finans

**TDN Finans** er et nyhetsbyrå som dekker de norske aksje- og rentemarkedene. TDN Finans var frem til april 2016 eiet av NHST Media Group, som også eier blant annet Dagens Næringsliv.

TDN Finans ble 14. april 2016 annonsert solgt til Infront AS, som allerede eier tilsvarende svenske firma Nyhetsbyrån Direkt.

## Referanser


## Litteratur

* ''DN-eier selger to selskaper'', *Dagens Næringsliv* 14. april 2016

## Eksterne lenker
* TDN Finans' hjemmeside
Litteraturklubbens store litteraturpris

**Litteraturklubbens store litteraturpris** (Svensk navn: *Litteraturklubbens Stora Litteraturpris*) er en svensk litterurpris som utdeles ut årlig av Litteraturklubben.

## Liste over prisvinnere

## Referanser